ওয়াজির আলী
মেজর সৈয়দ ওয়াজির আলী (উচ্চারণ; হিন্দি: वज़ीर अली; জন্ম: ১৫ সেপ্টেম্বর, ১৯০৩ - মৃত্যু: ১৭ জুন, ১৯৫০) তৎকালীন ব্রিটিশ ভারতের পাঞ্জাব প্রদেশের জলন্ধর এলাকায় জন্মগ্রহণকারী ভারতীয় আন্তর্জাতিক ক্রিকেটার ছিলেন। ভারত ক্রিকেট দলের অন্যতম সদস্য ছিলেন তিনি। ১৯৩২ থেকে ১৯৩৬ সময়কালে ভারতের পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর ভারতীয় ক্রিকেটে মধ্য ভারত, পাতিয়ালার মহারাজা একাদশ, মুসলিম, সিন্ধু ও দক্ষিণ পাঞ্জাব দলের প্রতিনিধিত্ব করেন। দলে তিনি মূলতঃ অল-রাউন্ডার হিসেবে খেলতেন। ডানহাতে ব্যাটিংয়ের পাশাপাশি ডানহাতে মিডিয়াম পেস বোলিং করতেন ওয়াজির আলী।